Fantastiline.  Pärast kuumavat päeva umbses linnakorteris sõita rongiga - metsa. Ning mitte tavalisse metsa, vaid imekauni looduse keskele,  mis haarab sind tervikuna. Askeldustest ja tavapärasest mürast eemal, ümbritsetuna puudest, liivakaljudest ja linnulaulust...  Eriliseks tegi selle väljasõidu minu jaoks veel asjaolu, et spontaanselt tekkinud idee teostus vähem kui kahe nädala jooksul. Keset Taevaskoja loodust telkida ning hommikul kell 5.20 teele asuda, et taas rongile jõuda, on minu jaoks ka piisavalt haruldane, et see kauaks meelde jääks.